Document ID: 32004D0003(01)

Reference:
EUR-Lex - 32004D0003(01) - FI
Avis juridique important
|
32004D0003(01)
2004/258/EY: Euroopan keskuspankin päätös, tehty 4 päivänä maaliskuuta 2004, Euroopan keskuspankin asiakirjojen saamisesta yleisön tutustuttavaksi (EKP/2004/3)
Virallinen lehti nro L 080 , 18/03/2004 s. 0042 - 0044
Euroopan keskuspankin päätös,tehty 4 päivänä maaliskuuta 2004,Euroopan keskuspankin asiakirjojen saamisesta yleisön tutustuttavaksi(EKP/2004/3)(2004/258/EY)EUROOPAN KESKUSPANKIN NEUVOSTO, jokaottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 12.3 artiklan,ottaa huomioon Euroopan keskuspankin työjärjestyksen(1) ja erityisesti sen 23 artiklan,sekä katsoo seuraavaa:(1) Euroopan unionista tehdyn sopimuksen 1 artiklan toisessa kohdassa vahvistetaan avoimuuden periaate ilmaisemalla, että sopimus merkitsee uutta vaihetta kehityksessä sellaisen yhä läheisemmän Euroopan kansojen välisen liiton luomiseksi, jossa päätökset tehdään mahdollisimman avoimesti ja mahdollisimman lähellä kansalaisia. Avoimuudella lisätään hallinnon legitimiteettiä, tehokkuutta ja vastuullisuutta ja vahvistetaan siten kansanvallan periaatteita.(2) Yhteisessä julistuksessa(2), joka koskee Euroopan parlamentin, neuvoston ja komission asiakirjojen saamisesta yleisön tutustuttavaksi 30 päivänä toukokuuta 2001 annettua Euroopan parlamentin ja neuvoston asetusta (EY) N:o 1049/2001(3), Euroopan parlamentti, neuvosto ja komissio kehottavat unionin muita toimielimiä ja elimiä hyväksymään asiakirjojen julkisesta saatavuudesta sisäisiä sääntöjä, joissa otetaan huomioon kyseisen asetuksen periaatteet ja rajoitukset. Yleisön oikeudesta saada tietoja Euroopan keskuspankin asiakirjoista ja arkistoista 3 päivänä marraskuuta 1998 tehdyssä päätöksessä EKP/1998/12(4) vahvistettua EKP:n asiakirjojen saamista yleisön tutustuttavaksi koskevaa sääntelyä pitäisi muuttaa vastaavasti.(3) Olisi myönnettävä laajempi mahdollisuus tutustua EKP:n asiakirjoihin siten, että samalla kuitenkin suojellaan EKP:n ja kansallisten keskuspankkien riippumattomuutta perustamissopimuksen 108 artiklassa ja perussäännön 7 artiklassa tarkoitetulla tavalla; lisäksi olisi varmistettava tiettyjen EKP:n tehtävien suorittamiseen erityisesti liittyvien seikkojen luottamuksellisuus. Päätöksenteon ja siihen liittyvien sisäisten keskustelujen ja valmistelujen tehokkuuden turvaamiseksi asioiden käsittely EKP:n päätöstentekoelinten kokouksissa on luottamuksellista, ellei asianomainen elin päätä julkistaa keskustelujensa tulosta.(4) Tiettyjä yleisiä ja yksityisiä etuja olisi kuitenkin suojattava poikkeussäännöksin. Lisäksi EKP:n olisi suojeltava euroseteleiden koskemattomuutta maksuvälineenä, ja tähän sisältyvät rajoituksitta väärentämistä vastaan käytettävät aitoustekijät, tuotantoon liittyvät tekniset erittelyt, setelivarastojen fyysinen turvallisuus ja euroseteleiden kuljettaminen.(5) Kun kansalliset keskuspankit käsittelevät hallussaan olevia EKP:n asiakirjoja koskevia pyyntöjä, niiden olisi neuvoteltava EKP:n kanssa sen varmistamiseksi, että tätä päätöstä sovelletaan täysimääräisesti, jollei ole selvää, että asiakirja on luovutettava tai että sitä ei tule luovuttaa.(6) Avoimuuden lisäämiseksi EKP:n olisi annettava mahdollisuus tutustua sekä sen laatimiin että sen vastaanottamiin asiakirjoihin ja samalla varattava asianomaisille kolmansille osapuolille oikeus ilmaista näkemyksensä niiltä peräisin olevien asiakirjojen luovuttamisesta.(7) Hyvien hallintokäytäntöjen noudattamisen varmistamiseksi EKP:n olisi sovellettava kaksivaiheista menettelyä,ON PÄÄTTÄNYT SEURAAVAA:1 artiklaTarkoitusTämän päätöksen tarkoituksena on määritellä ne edellytykset ja rajoitukset, joiden mukaisesti EKP voi antaa EKP:n asiakirjoja yleisön tutustuttavaksi, ja edistää tällaisiin asiakirjoihin tutustumismahdollisuutta koskevia hyviä hallintokäytäntöjä.2 artiklaAsiakirjoihin tutustumiseen oikeutetut ja soveltamisala1. Jokaisella unionin kansalaisella sekä jokaisella luonnollisella henkilöllä, joka asuu jossain jäsenvaltiossa, sekä jokaisella oikeushenkilöllä, jolla on sääntömääräinen kotipaikka jossain jäsenvaltiossa, on oikeus tutustua EKP:n asiakirjoihin tässä päätöksessä määriteltyjen edellytysten ja rajoitusten mukaisesti.2. EKP voi samojen edellytysten ja rajoitusten mukaisesti antaa luonnollisen henkilön, joka ei asu missään jäsenvaltiossa, tai oikeushenkilön, jolla ei ole sääntömääräistä kotipaikkaa missään jäsenvaltiossa, tutustua EKP:n asiakirjoihin.3. Tämä päätös ei rajoita kansainvälisen oikeuden välineisiin tai niiden täytäntöönpanemiseksi annettuihin säädöksiin perustuvaa yleisön oikeutta tutustua EKP:n asiakirjoihin.3 artiklaMääritelmätTässä päätöksessä tarkoitetaana) "asiakirjalla" ja "EKP:n asiakirjalla" mitä tahansa EKP:n laatimaa tai sen hallussa olevaa tallennetta (paperille tulostettua tai sähköisessä muodossa tallennettua tekstiä taikka ääni- tai kuvatallennetta tai audiovisuaalista tallennetta), joka koskee sen politiikkoja, toimintaa tai päätöksiä, sekä asiakirjoja, jotka ovat peräisin Euroopan rahainstituutilta (jäljempänä "ERI") ja Euroopan talousyhteisön jäsenvaltioiden keskuspankkien pääjohtajien komitealta (jäljempänä "pääjohtajien komitea");b) "kolmannella" EKP:n ulkopuolista luonnollista henkilöä tai oikeushenkilöä tai yksikköä.4 artiklaPoikkeukset1. EKP ei anna tutustuttavaksi asiakirjaa, jonka sisältämien tietojen ilmaiseminen vahingoittaisia) sellaisen yleisen edun suojaa, joka koskee- EKP:n päätöksentekoelinten asioiden käsittelyn luottamuksellisuutta,- yhteisön tai jäsenvaltion finanssi-, raha- tai talouspolitiikkaa,- EKP:n tai kansallisten keskuspankkien sisäisiä raha-asioita,- euroseteleiden koskemattomuuden suojelemista,- yleistä turvallisuutta,- kansainvälisiä finanssi-, raha- tai talousasioihin liittyviä suhteita;b) yksityiselämän ja yksilön koskemattomuuden suojaa, erityisesti yhteisön lainsäädännön mukaista henkilötietojen suojaa;c) sellaisten tietojen luottamuksellisuutta, joiden luottamuksellisuutta suojellaan yhteisön lainsäädännön perusteella.2. EKP kieltäytyy antamasta tutustuttavaksi asiakirjaa, jonka sisältämien tietojen ilmaiseminen vahingoittaisi- tietyn luonnollisen henkilön tai oikeushenkilön taloudellisten etujen, mukaan lukien teollis- ja tekijänoikeudet, suojaa,- tuomioistuinkäsittelyn ja oikeudellisen neuvonannon suojaa,- tarkastus-, tutkinta- ja tilintarkastustoimien tarkoitusten suojaa,jollei ylivoimainen yleinen etu edellytä ilmaisemista.3. Tutustuttavaksi ei anneta asiakirjaa, joka sisältää sisäiseen käyttöön tarkoitettuja mielipiteitä osana EKP:n neuvotteluja ja alustavia keskusteluja, päätöksen tekemisen jälkeenkään, jollei ylivoimainen yleinen etu edellytä ilmaisemista.4. Jos kyse on kolmannen asiakirjasta, EKP kuulee tätä arvioidakseen, onko tässä artiklassa säädettyä poikkeusta sovellettava, paitsi jos on selvää, että asiakirja on luovutettava tai sitä ei tule luovuttaa.5. Jos vain osaan pyydetystä asiakirjasta voidaan soveltaa poikkeusta, muut asiakirjan osat luovutetaan.6. Tässä artiklassa säädettyjä poikkeuksia sovelletaan ainoastaan niin kauan kuin suojelu on asiakirjan sisällön kannalta perusteltua. Poikkeuksia voidaan soveltaa enintään 30 vuoden ajan, ellei EKP:n neuvosto nimenomaisesti toisin määrää. Kun kyseessä ovat yksityisyyden suojaa tai kaupallisia etuja koskevien poikkeusten piiriin kuuluvat asiakirjat, poikkeuksia voidaan tarvittaessa soveltaa tämän jälkeenkin.5 artiklaKansallisten keskuspankkien hallussa olevat asiakirjatKansallinen keskuspankki saa luovuttaa hallussaan olevia EKP:n laatimia asiakirjoja sekä ERI:stä tai pääjohtajien komitealta peräisin olevia asiakirjoja ainoastaan kuultuaan ensin EKP:tä luovutuksen laajuudesta, jollei ole selvää, että asiakirja on luovutettava tai että sitä ei tule luovuttaa.Kansallinen keskuspankki voi tämän asemesta toimittaa pyynnön edelleen EKP:lle.6 artiklaHakemukset1. Hakemus saada tutustua asiakirjoihin on esitettävä EKP:lle(5) kirjallisesti, sähköinen muoto mukaan luettuna, jollain unionin virallisista kielistä ja riittävän täsmällisesti, jotta asiakirja on EKP:n tunnistettavissa. Hakijan ei tarvitse perustella hakemusta.2. Jos hakemus ei ole riittävän täsmällinen, EKP pyytää hakijaa täsmentämään hakemustaan ja avustaa hakijaa tässä.3. Jos hakemus koskee erittäin pitkää asiakirjaa tai erittäin suurta määrää asiakirjoja, EKP voi neuvotella hakijan kanssa epävirallisesti kohtuullisen ratkaisun löytämiseksi.7 artiklaAlkuperäisten hakemusten käsittely1. Asiakirjoihin tutustumista koskevat hakemukset käsitellään välittömästi. Hakijalle lähetetään vastaanottoilmoitus. Yhteensä 20 työpäivän kuluessa hakemuksen vastaanottamisesta tai 6 artiklan 2 kohdan mukaisesti pyydettyjen täsmennysten vastaanottamisesta EKP:n sihteeristön ja kielipalvelujen pääjohtaja joko päättää antaa pyydetyn asiakirjan tutustuttavaksi ja antaa asiakirjan tutustuttavaksi 9 artiklan mukaisesti tai ilmoittaa kirjallisesti, mistä syystä hakemus on hylätty kokonaan tai osittain, sekä hakijan oikeudesta tehdä uudistettu hakemus 2 kohdan mukaisesti.2. Jos hakemus hylätään kokonaan tai osittain, hakija voi 20 työpäivän kuluessa siitä, kun hän on vastaanottanut EKP:n vastauksen, tehdä uudistetun hakemuksen ja pyytää EKP:n johtokuntaa tarkastelemaan päätöstä uudelleen. Jos EKP ei anna vastausta alkuperäisen hakemuksen käsittelyä varten asetetussa 20 työpäivän määräajassa, hakija voi myös tehdä uudistetun hakemuksen.3. Poikkeuksellisesti, esimerkiksi silloin, kun hakemus koskee erittäin pitkää asiakirjaa tai erittäin suurta määrää asiakirjoja, EKP voi jatkaa 1 kohdassa säädettyä määräaikaa 20 työpäivällä edellyttäen, että hakijalle ilmoitetaan tästä ennakolta ja että lykkäys perustellaan yksityiskohtaisesti.4. Tämän artiklan 1 kohtaa ei sovelleta hakemuksiin, jotka ovat liiallisia ja kohtuuttomia, varsinkaan silloin, kun ne ovat toistuvia.8 artiklaUudistettujen hakemusten käsittely1. Uudistetut hakemukset käsitellään välittömästi. Yhteensä 20 työpäivän kuluessa hakemuksen vastaanottamisesta EKP:n johtokunta joko hyväksyy hakemuksen ja antaa asiakirjan tutustuttavaksi 9 artiklan mukaisesti tai ilmoittaa kirjallisesti, mistä syystä hakemus on hylätty kokonaan tai osittain. Jos EKP kieltäytyy antamasta asiakirjaa kokonaan tai osittain tutustuttavaksi, se ilmoittaa hakijalle tämän käytettävissä olevista perustamissopimuksen 230 ja 195 artiklan mukaisista oikeussuojakeinoista.2. Poikkeuksellisesti esimerkiksi silloin, kun hakemus koskee erittäin pitkää asiakirjaa tai erittäin suurta määrää asiakirjoja, EKP voi jatkaa 1 kohdassa säädettyä määräaikaa 20 työpäivällä edellyttäen, että hakijalle ilmoitetaan tästä ennakolta ja että lykkäys perustellaan yksityiskohtaisesti.3. Jos EKP ei anna vastausta asetetussa määräajassa, hakemus katsotaan hylätyksi, ja hakija voi nostaa kanteen tuomioistuimessa ja/tai kannella oikeusasiamiehelle EY:n perustamissopimuksen 230 ja 195 artiklan mukaisesti.9 artiklaAsiakirjaan tutustuminen hakemuksen perusteella1. Hakijat saavat tutustua EKP:n luovuttamiin asiakirjoihin joko sen tiloissa tai siten, että heille toimitetaan niistä jäljennös, mukaan lukien sähköisessä muodossa oleva jäljennös, jos sellainen on saatavissa. Hakijalta voidaan periä korvaus jäljennösten ottamisesta ja lähettämisestä. Korvaus ei saa ylittää todellisia kopiointi- ja lähetyskuluja. Asiakirjoihin tutustuminen EKP:n tiloissa, alle 20 A4-kokoisen sivun kopiointi ja tutustuminen suoraan sähköisessä muodossa on maksutonta.2. Jos EKP on jo luovuttanut asiakirjan ja se on helposti saatavilla, EKP voi täyttää asiakirjan antamiseen tutustuttavaksi liittyvät velvollisuutensa tiedottamalla hakijalle, miten hän voi saada asiakirjan.3. Asiakirjat toimitetaan hakijan toivomusten mukaan sellaisena toisintona ja sellaisessa muodossa, jossa ne ovat (mukaan lukien sähköinen tai muu muoto).10 artiklaAsiakirjojen jäljentäminen1. Tämän päätöksen mukaisesti luovutettuja asiakirjoja ei saa jäljentää tai käyttää kaupallisiin tarkoituksiin ilman EKP:n etukäteen erikseen antamaa lupaa. EKP voi evätä luvan perusteluitta.2. Tällä päätöksellä ei rajoiteta sellaisten olemassa olevien tekijänoikeutta koskevien sääntöjen soveltamista, jotka saattavat rajoittaa kolmannen oikeutta jäljentää tai hyödyntää luovutettuja asiakirjoja.11 artiklaLoppusäännöksetTämä päätös tulee voimaan sitä päivää seuraavana päivänä, jona se on julkaistu Euroopan unionin virallisessa lehdessä.Kumotaan päätös EKP/1998/12.Tehty Frankfurt am Mainissa 4 päivänä maaliskuuta 2004.EKP:n puheenjohtajaJean-Claude Trichet(1) Päätös EKP/2004/2, tehty 19 päivänä helmikuuta 2004, Euroopan keskuspankin työjärjestyksen hyväksymisestä. Katso tämän virallisen lehden sivu 33.(2) EYVL L 173, 27.6.2001, s. 5.(3) EYVL L 145, 31.5.2001, s. 43.(4) EYVL L 110, 28.4.1999, s. 30.(5) Hakemus toimitetaan osoitteeseen European Central Bank, Secretariat Division, Kaiserstrasse 29, D-60311 Frankfurt am Main. Faksi (49-69) 1344 6170. Sähköpostiosoite: ecb.secretariat@ecb.int.

Summary:
Euroopan keskuspankin asiakirjojen julkinen saatavuus
Euroopan keskuspankin asiakirjojen julkinen saatavuus
 
TIIVISTELMÄ ASIAKIRJASTA:
Euroopan keskuspankin päätös 2004/258/EY Euroopan keskuspankin asiakirjojen saamisesta yleisön tutustuttavaksi (EKP/2004/3)
PÄÄTÖKSEN TARKOITUS
Päätöksessä vahvistetaan ehdot ja rajoitukset, joiden mukaisesti Euroopan keskuspankki (EKP) asettaa asiakirjansa julkisesti saataville.
TÄRKEIMMÄT KOHDAT
Jokaisella Euroopan unionin (EU) kansalaisella sekä jokaisella luonnollisella henkilöllä, joka asuu jossakin EU-maassa, sekä jokaisella oikeushenkilöllä, jolla on sääntömääräinen kotipaikka jossakin EU-maassa, on oikeus tutustua EKP:n asiakirjoihin* tiettyjen edellytysten ja rajoitusten mukaisesti.
EKP voi samojen edellytysten ja rajoitusten mukaisesti antaa luonnollisen henkilön, joka ei asu missään EU-maassa, tai oikeushenkilön, jolla ei ole sääntömääräistä kotipaikkaa missään EU-maassa, tutustua EKP:n asiakirjoihin.
EKP ei anna tutustuttavaksi asiakirjaa, jonka sisältämien tietojen ilmaiseminen vahingoittaisiyleistä etua, etenkinEKP:n päätöksentekoelinten asioiden käsittelyn luottamuksellisuuttaEU:n tai EU-maan finanssi-, raha- tai talouspolitiikkaaEKP:n tai kansallisten keskuspankkien sisäisiä raha-asioitaeuroseteleiden suojelemistayleistä turvallisuuttakansainvälisiä finanssi-, raha- tai talousasioihin liittyviä suhteitaEU:n tai EU-maan rahoitusjärjestelmän vakauttaEU:n tai EU-maan harjoittamaa luottolaitosten ja muiden rahoituslaitosten toiminnan vakauden valvontaatarkastuksiarahoitusmarkkinoiden infrastruktuurin, maksujärjestelmien tai maksupalveluntarjoajien tervettä pohjaa ja turvallisuutta yksityisyyden suojaa ja yksilön koskemattomuutta tietojen luottamuksellisuutta, jota suojellaan EU:n lailla.Lisäksi EKP kieltäytyy antamasta tutustuttavaksi asiakirjaa ilman pakottavaa yleistä etua, jos julkistaminen vahingoittaisitietyn luonnollisen henkilön tai oikeushenkilön taloudellisten etujen, mukaan lukien teollis- ja tekijänoikeuksien, suojaa tuomioistuinkäsittelyn ja oikeudellisen neuvonannon suojaa tarkastus-, tutkinta- ja tilintarkastustoimien tarkoitusten suojaa.Jos vain osaan pyydetystä asiakirjasta voidaan soveltaa poikkeusta, muut asiakirjan osat luovutetaan.
Tutustuttavaksi antamista koskevan kieltäytymisen perusteita sovelletaan vain niin kauan kuin suojelu on perusteltua asiakirjan sisällön perusteella, ja enintään 30 vuoden ajan, jollei EKP:n neuvosto toisin päätä.
Kansalliset keskuspankit, joilla on hallussaan EKP:n asiakirja, kuulevat EKP:tä tai pyytävät sitä käsittelemään hakemuksen ennen asiakirjan antamista tutustuttavaksi.
Asiakirjaan tutustumista koskevat hakemukset on esitettävä EKP:lle kirjallisesti jollakin EU:n virallisista kielistä ja riittävän täsmällisesti, jotta EKP tunnistaa asiakirjan. Hakemusta ei tarvitse perustella.
Jos hakemus on epäselvä tai koskee erittäin pitkää asiakirjaa tai useita asiakirjoja, EKP pyytää hakijalta lisätietoja.
EKP tekee asiakirjoihin tutustumista koskevan päätöksen 20 työpäivän kuluessa. Se voi joko antaa asiakirjan tutustuttavaksi tai hylätä hakemuksen osittain tai kokonaan. Jos hakemus hylätään kokonaan, hakija voi 20 työpäivän kuluessa siitä, kun hän on vastaanottanut EKP:n vastauksen, tehdä uudistetun hakemuksen ja pyytää EKP:n johtokuntaa tarkastelemaan päätöstä uudelleen. Jos hakemus hylätään, hakija voi antaa asian oikeusasiamiehen tai Euroopan unionin tuomioistuimen käsiteltäväksi.
Hakijat saavat tutustua EKP:n luovuttamiin asiakirjoihin joko sen tiloissa tai siten, että heille toimitetaan niistä jäljennös tai ohjeet, miten he voivat helposti saada asiakirjan.
Kumoaminen
Päätöksellä kumotaan päätös EKP/1998/12.
MISTÄ ALKAEN PÄÄTÖSTÄ SOVELLETAAN?
Päätöstä on sovellettu 19. maaliskuuta 2004 alkaen.
TAUSTAA
Euroopan unionista tehdyn sopimuksen 1 artiklassa vahvistetaan avoimuusperiaate, jonka avulla parannetaan EU:n legitiimiyttä, tehokkuutta ja vastuuvelvollisuutta. Euroopan parlamentti, neuvosto ja komissio hyväksyivät vuonna 2001 asiakirjojen saamista yleisön tutustuttavaksi koskevan lainsäädännön (asetus (EY) N:o 1049/2001 – ks. tiivistelmä).
Asiakirjojen tutustuttavaksi saaminen on tärkeä osa EKP:n avoimuusperiaatetta. EKP on sitoutunut avoimuuteen sekä tutkimuksen mahdollistamiseen ja helpottamiseen. Tässä tarkoituksessa EKP on perustanut julkisen asiakirjarekisterin, joka sisältää EKP:n jo julkistamia asiakirjoja sekä yleisön pyynnöstä julkistettuja asiakirjoja.
KESKEISET TERMIT
Asiakirja: mikä tahansa EKP:n laatima tai sen hallussa oleva tallenne (paperille tulostettu tai sähköisessä muodossa tallennettu teksti tai ääni- tai kuvatallenne tai audiovisuaalinen tallenne).
ASIAKIRJA
Euroopan keskuspankin päätös 2004/258/EY, annettu 4 päivänä maaliskuuta 2004, Euroopan keskuspankin asiakirjojen saamisesta yleisön tutustuttavaksi (EKP/2004/3) (EUVL L 80, 18.3.2004, s. 42–44)
Päätökseen 2004/258/EY tehdyt peräkkäiset muutokset on sisällytetty alkuperäiseen säädökseen. Konsolidoitu toisinto on tarkoitettu ainoastaan dokumentointitarkoituksiin.
MUUT ASIAAN LIITTYVÄT ASIAKIRJAT
Euroopan unionin toiminnasta tehdyn sopimuksen konsolidoitu toisinto – Ensimmäinen osa: Periaatteet – II osasto: Yleisesti sovellettavat määräykset – 15 artikla (EUVL C 202, 7.6.2016, s. 54–55)
Euroopan unionista tehdyn sopimuksen konsolidoitu toisinto – Pöytäkirja (N:o 4) Euroopan keskuspankkijärjestelmän ja Euroopan keskuspankin perussäännöstä (EUVL C 202, 7.6.2016, s. 230–250)
Neuvoston asetus (EU) N:o 1024/2013, annettu 15 päivänä lokakuuta 2013, luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille (EUVL L 287, 29.10.2013, s. 63–89)
Euroopan keskuspankin päätös 2004/257/EY, tehty 19 päivänä helmikuuta 2004, Euroopan keskuspankin työjärjestyksen hyväksymisestä (EKP/2004/2) (EUVL L 80, 18.3.2004, s. 33–41)
Ks. konsolidoitu toisinto.
Euroopan parlamentin ja neuvoston asetus (EY) N:o 1049/2001, annettu 30 päivänä toukokuuta 2001, Euroopan parlamentin, neuvoston ja komission asiakirjojen saamisesta yleisön tutustuttavaksi (EYVL L 145, 31.5.2001, s. 43–48)
Ks. konsolidoitu toisinto.
Viimeisin päivitys: 02.07.2021